cyanic-selkie/wikianc huggingface dataset:
Anakles
Anakles oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 550–525 eaa.
Anakles toimi yhdessä Nikostheneen kanssa, ja maalasi tämän valamia vaaseja. Joissakin vaaseissa esiintyy heidän kummankin signeerauksensa käyttäen sanaa epoiēsen, mikä viittaa yleensä savenvalajaan. Tästä voidaan päätellä, että sanaa käytettiin joskus myös viitattaessa vaasimaalariin.
Raksilan harjoitusjäähalli
Raksilan harjoitusjäähalli (Raksila 2) on vuonna 2008 avattu harjoitushalli, joka sijaitsee Raksilan urheilukeskuksessa, Oulun jäähalliin ja pesäpallostadionin välissä. Halli otettiin käyttöön 6. helmikuuta 2008.
Charles Morgan
Charles Langbridge Morgan (22. tammikuuta 1894 Bromley, Englanti – 6. helmikuuta 1958 Lontoo) oli brittiläinen romaani- ja näytelmäkirjailija sekä runoilija.
Varhainen elämä
Morgan syntyi Bromleyssä Englannissa ja oli sukujuuriltaan englantilais-walesilainen perheen nuorin lapsi. Hänen vanhempansa olivat menneet naimisiin Australiassa, minne Morganin äidin vanhemmat olivat muuttaneet Walesin Pembrokeshirestä. Isän vanhemmat puolestaan olivat lähtöisin Englannin Gloucestershirestä ja Devonista. Charles Morganin isä Sir Charles Langbridge Morgan oli ammatiltaan rautatieinsinööri.
Nuoruus
Vuonna 1907 Morgan liittyi Kuninkaalliseen laivastoon ja kouluttautui Osbornen sekä Dartmouthin merisotakouluissa. Hän palveli merikadettina vuoteen 1913 asti. Tuolloin hän pyrki opiskelemaan Oxfordiin. Ensimmäisen maailmansodan ollessa puhkeamaisillaan Morgan kuitenkin liittyi uudelleen laivastoon ja hänet lähetettiin puolustamaan Antwerpenia. Morgan internoitiin Hollannissa, mikä oli omiaan antamaan hänelle aineksia menestysromaaniin Lähde. Sodan jälkeen hän alkoi opiskella Brasenose Collegessa Oxfordissa ja valmistui sieltä vuonna 1921.
Perhe
Koettuaan erään epäonnisen suhteen Morgan meni naimisiin walesilaisen romaanikirjailijan Hilda Vaughanin kanssa 6. kesäkuuta 1923. He saivat kaksi lasta: Shirleyn, josta tuli Angleseyn markiisitar, sekä Rogerin, josta tuli kirjastonhoitaja.
Työt
Osa Morganin varhaisista runoista julkaistiin Westminster Gazette -julkaisussa. 1920-luvulta vuoteen 1938 Morgan toimi The Times -lehden draamakriitikkona. Samoihin aikoihin hän kirjoitti New York Timesiin viikoittaisia artikkeleita Lontoon teatterista. Morganin artikkeleita julkaistiin lisäksi mm. Sunday Timesissa.
Morganin ensimmäinen näytelmä The Flashing Stream (1938) menestyi Lontoossa ja Pariisissa, mutta sai heikon vastaanoton New Yorkissa. Morganin teoksissa toistuvia teemoja ovat romanttinen rakkaus ja mystiikka.
Eläessään Morgan sai lukuisia tunnustuksia työstään, ja hänet nimitettiin myös eräisiin luottamustoimiin. Vuonna 1953 hänet valittiin kansainvälisen Pen-klubin johtoon. Suuresta suosiostaan huolimatta Morgan sai osakseen myös kielteistä arvostelua teostensa ylenmääräisen vakavuuden takia.
Morgan kuoli Lontoossa 6. helmikuuta 1958.
Pelkosenniemen seurakunta
Pelkosenniemen seurakunta on Oulun hiippakuntaan ja Lapin rovastikuntaan kuuluva Suomen evankelis-luterilaisen kirkon seurakunta. Seurakunta toimii Pelkosenniemen ja Savukosken kuntien alueella.
Historia
Alue on kuulunut alun perin Sodankylän seurakuntaan. Se itsenäistyi siitä senaatin päätöksellä 21. marraskuuta 1916. Samassa yhteydessä itsenäistyi myös Savukosken seurakunta, joka kuitenkin liitettiin jo vuonna 1931 Pelkosenniemen seurakuntaan. Savukoski muodosti seurakunnan osana oman rajaseutupiirinsä vuosina 1950-1997, jolloin rajaseutupiirit lakkautettiin. Vuodesta 2018 lähtien seurakunnan vt. kirkkoherrana on toiminut Marja Juntunen.
Pelkosenniemen seurakunta siirtyi vuoden 2023 alussa Lapin rovastikuntaan.
Tammihiiri
Tuntomerkit
Tammihiiri on melko isokokoinen jyrsijä, vain hieman pienikokoisempi kuin isorotta. Tammihiiri on 10–18 senttimetriä pitkä, ja sen häntä on 9–14 senttimetriä. Sen paino on 40–120 grammaa, ja rakenteeltaan se on pyöreähkö. Tärkeimpiä tuntomerkkejä ovat musta naamakuvio, valkea vatsa sekä paksu häntä, jonka on päässä kärkitupsu.
Levinneisyys
Tammihiirikanta on selvästi laskusuunnassa, ja 1970-luvun jälkeen lajin levinneisyysalue on puolittunut. Se on kuitenkin edelleen paikoin yleinen, mutta IUCN on luokitellut sen silmälläpidettäväksi, koska sen yksilömäärä on edelleen laskussa eikä vähenemisen syitä tiedetä kunnolla.
Tammihiirtä on tavattu Suomessa vain Teuvalla ja pienellä neliökilometrin suuruisella alueella Heinolan ja Kouvolan (silloisen Jaalan) rajalla. Jaalan alueen kanta oli elinvoimainen vielä 1960-luvun alussa, mutta on sittemmin luultavasti kadonnut kokonaan. PUTTE-tutkimushankkeen yhteydessä kesällä 2013 tehtiin aktiivinen tutkimus, jonka aikana tammihiiristä ei saatu minkäänlaista havaintoa, mutta sitä saattaa esiintyä silti hyvin harvalukuisena. Lajia pidetään hävinneenä. Tammihiiri on Suomessa edelleen rauhoitettu, ja sen laskennallinen arvo on 2 355 euroa.
Suomea lähimmät ja samalla lajin pohjoisimmat nykyiset esiintymispaikat sijaitsevat Suomenlahden etelärannikolla ja Tytärsaarella, Pietarin seudulla ja Laatokan Karjalassa Lahdenpohjan ja Impilahden välisellä alueella. Pietarin alueen kanta on lievästä taantumisestaan huolimatta yhä suhteellisen vahva, sen sijaan Tytärsaaren ja Laatokan Karjalan populaatiot ovat pieniä ja toisistaan eristyneitä. Joidenkin lähteiden mukaan tammihiirtä esiintyisi myös Suursaarella.
Elinympäristö
Laji suosii reheväkasvuisia lehtoja. Tammihiiret elävät eritoten rehevissä järvilehdoissa, mutta niitä tavataan myös jäkälämänniköissä. Etenkin Keski-Euroopassa tammihiirtä on tavattu myös ihmisasutusten läheltä. Tammihiiri tulee toisinaan sisälle rakennuksiinkin ja saattaa silloin jäädä muille lajeille tarkoitettuihin rotan- ja hiirenloukkuihin.
Elintavat
Tammihiiri kiipeilee mielellään ja käyttäytyy kuin orava. Se on aktiivinen öisin ja nukkuu päivisin häntään kietoutuneena ontossa puussa, linnunpöntössä tai vanhassa oravanpesässä. Tammihiiri talvehtii horroksessa Euroopassa lokakuusta huhtikuuhun. Se horrostaa useimmiten kuivilla heinillä, sammalella ja lehdillä vuoratussa maankolossa.
Ravinto
Tammihiiret syövät monipuolista ravintoa, ja se syö kasviravinnon lisäksi runsaasti eläinravintoa. Sen ruokavalioon kuuluvat muun muassa terhot, pähkinät, marjat ja hedelmät. Niiden lisäksi tammihiiri voi syödä hyönteisiä, muita selkärangattomia ja jopa lintujen munia ja poikasia sekä pikkunisäkkäitä.
Lisääntyminen
Tammihiiret parittelevat toukokuun lopuilla, ja noin kuukauden kantoajan jälkeen naaras synnyttää 2–8 poikasta. Poikasten silmät aukeavat 21 päivän iässä, ja emo imettää poikasia neljäviikkoisiksi asti. Poikaset kehittyvät hitaasti ja lähtevät emon luota vasta loppukesällä. Suotuisissa oloissa tammihiirille saattaa syntyä kaksikin poikuetta kesän aikana.
Poikaset ovat noin kahden kuukauden ikäisiä, kun ne itsenäistyvät. Sukukypsiksi ne tulevat vasta seuraavana vuonna. Tammihiiri voi elää viisivuotiaaksi.
3-fosfoglyseriinihappo
Glykolyysi
Glykolyysissä fosfoglyseraattikinaasientsyymi katalysoi 1,3-bisfosfoglyseraatin muuntumista 3-fosfoglyseriinihapoksi. Samalla vapautuu ATP-molekyyli. 3-fosfoglyseriinihappo muuttuu edelleen 2-fosfoglyseriinihapoksi fosfoglyseraattimutaasientsyymin avulla. Entsyymi siirtää fosfaattiryhmän kolmannesta hiilestä toiseen.
Aminihappojen synteesi
3-fosfoglyseriinihappo on erään aminohapon seriinin esiaste. 3-fosfoglyseraattidehydrogenaasientsyymi katalysoi synteesin ensimmäistä vaihetta, jossa substraattina on 3-fosfoglyseriinihappo. Kolmivaiheisen synteesin lopputuotteina ovat fosfoseriini ja seriini.
Broddi Kristjánsson
Broddi Kristjánsson (s. 8. joulukuuta 1960) on islantilainen entinen sulkapalloilija.
Broddi osallistui olympialaisiin kerran, Barcelonassa 1992. Hän pelasi tuolloin sekä kaksin- että nelinpelissä, jossa hän oli Árni Þór Hallgrímsonin pari, mutta putosi molemmissa jo ensimmäisellä kierroksella. Broddi oli MM-kisoissa 1995 mukana kaksinpelissä, jossa hän hävisi ensimmäisen ottelunsa ja sekanelinpelissä, jossa hän eteni Elsa Nielsenin kanssa toiselle kierrokselle. Hän putosi vuoden 1997 MM-kilpailuissa toisella kierroksella kaksin- ja nelinpelissä ja pääsi kaksinpelissä kolmannelle kierrokselle saakka MM-kisoissa 1999. Broddi pelasi viimeiset arvokisansa vuonna 2001, jolloin hän eteni MM-turnauksen nelinpelissä kolmannelle kierrokselle Gudmundur Adolfssonin parina. Hän on pelannut vielä tämän jälkeen Islannissa järjestetyissä turnauksissa, viimeksi Islannin kansainvälisessä turnauksessa 2010.
Mamoru Shigemitsu
thumb|right|Mamoru Shigemitsu thumb|right|Japanilaisten valtuuskunta antautumisseremonian aikana Missourin kannella 2. syyskuuta 1945. Shigemitsu on etualalla kepin kanssa. thumb|right|Japanin ulkoministeri Mamoru Shigemitsu allekirjoittaa antautumissopimuksen [[USS Missouri (BB-63)|USS Missourin kannella.]] Mamoru Shigemitsu (重光 葵, Shigemitsu Mamoru) (29. heinäkuuta 1887 – 26. tammikuuta 1957) oli Japanin ulkoministeri kolmesti, vuosina 1943–1945, 1945 ja 1954–1956. Shigemitsu toimi myös Japanin Neuvostoliiton-suurlähettiläänä.
29. huhtikuuta 1932 Shigemitsu loukkaantui Shanghaissa, Kiinassa, kun Korean itsenäisyysaktivisti Yoon Bong-Gil heitti pommin Shigemitsun seuruetta kohti. Tämän takia Shigemitsu käytti jalkaproteesia ja kävelykeppiä loppuelämänsä ajan.
Shigemitsu allekirjoitti Japanin antautumissopimuksen kenraali Yoshijirō Umezun kanssa 2. syyskuuta 1945 toisen maailmansodan lopussa.
Alppihiihdon maailmanmestaruuskilpailut 1936
Alppihiihdon maailmanmestaruuskilpailut järjestettiin vuonna 1936 kuudennen kerran. Kilpailut käytiin Itävallan Innsbruckissa 21.–22. helmikuuta.
Syöksylasku
<br style="clear:both" />
Pujottelu
<br style="clear:both" />
Alppiyhdistetty
<br style="clear:both" />
Mitalitaulukko
Isäntämaa
Nelly van Balen-Blanken
Nelly van Balen-Blanken (18. joulukuuta 1917 – 29. lokakuuta 2008 ) oli alankomaalainen yleisurheilija, joka kilpaili korkeushypyssä. Hän voitti hopeaa Wienin EM-kisoissa 1938 tuloksellaan 164 cm. Van Balen-Blanken oli maailman kymmenen parhaan naiskorkeushyppääjän joukossa yhteensä viisi kertaa vuosina 1938–1944 ja jakoi kauden parhaan tuloksen 164 kahden muun hyppääjän kanssa vuonna 1938.
Eigg
Eigg on yksi Small Isles -saarista Sisä-Hebrideillä Skotlannissa. Eiggin historia ulottuu pitkälle. Irlantilainen kirkonmies Donnán perusti sinne muinoin luostarin, jonka munkit murhattiin 17. huhtikuuta 617.
Vuonna 1577 Macleodin ja Macdonaldin klaanien välisen väkivallan seurauksena kuoli satoja ihmisiä, kun Macleodit tukehduttivat luolaan paenneita Macdonaldeja savuun. Nykyään luola on julistettu sotahaudaksi ja suojelukohteeksi.
Eigg on Small Isles- saarista pinta-alaltaan toiseksi suurin, ja sen väkiluku on suurin. Väkiluku nousi sataan keväällä 2017. Naapurisaarilla väestökehitys on päinvastainen.
Melchior Thalmann
Melchior Thalmann (21. toukokuuta 1924 – 28. elokuuta 2013) oli sveitsiläinen telinevoimistelija, olympiamitalisti ja maailmanmestari.
Thalmann saavutti joukkuekilpailussa olympiahopeaa Lontoossa 1948 ja Helsingissä 1952 sekä kaksi MM-mitalia.
Thalmann kuoli 89-vuotiaana 28. elokuuta 2013.
John Porter
John Porter voi tarkoittaa seuraavia henkilöitä:
Villapaju
Villapaju (Salix lanata) on Pohjois-Suomessa kasvava melko pysty pensasmainen pajulaji. Se kasvaa korkeintaan 1,5-metriseksi. Se kasvaa jopa 1 050 metrin korkeudessa Käsivarren Lapissa.
Hans Ehrich
Ehrich syntyi Kulosaaren huvilakaupungissa saksalaisen Otto Ehrichin ja ruotsalaisen Karin Wennerholmin esikoisena. Perhe muutti Ruotsiin vuonna 1944. Ehrich kirjoitti ylioppilaaksi Roomassa ja aloitti opintonsa Ruotsissa Konstfackin taideteollisessa korkeakoulussa.
Opiskeluaikoinaan Ehrich tutustui Tom Ahlströmiin ja perusti tämän kanssa vuonna 1968 A&E Design -yrityksen, josta kehittyi myöhemmin erittäin menestynyt suunnittelutoimisto.
Ehrichin perhe menetti mittavan omaisuutensa Suomessa toisen maailmansodan päätyttyä Potsdamin konferenssin päätösten ja valvontakomission toimien seurauksena. He menettivät Neuvostoliitolle muun muassa suuren Villa Ehrichin kartanon Kulosaaressa, sillä kaikki saksalaisomistus Suomessa tuli luovuttaa Neuvostoliitolle. Hans Ehrich on ollut useasti yhteydessä eri Suomen viranomaisiin, kuten ulkoministeriöön, puolustusministeriöön ja presidenttiin saadakseen Kulosaaren rakennuksen takaisin suvulleen, mutta tuloksetta. Ehrich tahtoisi tehdä yksityisomistuksessa olevasta rakennuksesta kotimuseon.
Schulman
Schulman, Schulmann on saksalaisperäinen sukunimi
Aakkostorni
Aakkostorni on 130 metrin korkuinen torni  Mustanmeren rannalla autonomisessa Adžariassa sijaitsevassa satama- ja lomakaupungissa Batumissa,  Georgiassa.
Aakkostorni on nimensä saanut rakenteelliseen ekspressionistiseen ulkomuotoiluunsa kuuluvista georgian aakkosten 33:sta mkhedruli-kirjaimesta ja symboloi niiden ainutlaatuisuutta. Rakennustöiden avajaispäivänä 10. lokakuuta 2010 entinen presidentti Mikheil Saakašvili on nimennyt tornin georgian aakkosten muistomerkiksi.
Tämä kaupungin suositulle rantabulevardille rakennettu kiemurainen torni on myös Batumin tunnetuin maamerkki ja matkailukohde, jossa on näköalatasanteita, panoraamahissejä, korkeiden teräsrakenteiden varassa pallonmuotoinen kupoli tunnissa akselinsa ympäri täysikierroksen pyörivine ravintoloineen, kokoustiloja ja tilat paikalliselle TV-studiolle.
Aakkostornin on suunnitellut espanjalainen arkkitehti Alberto Domingo Cabo. Rakennustyöt aloitettiin 10. lokakuuta 2010 ja ne päättyivät joulukuussa 2011. Rakennustöihin varattiin 65 miljoonaa laria (noin 21,8 milj. euroa), josta käytettiin 64 miljoonaa. Joidenkin lähteiden mukaan v. 2013 Batumin kaupunginhallituksen kokonaisbudjetti on ollut 500 tuhatta laria (n. 166 000 €), josta tornin ylläpito on vaatinut vuotuiset 60 000 laria (n. 19,9 tuhatta €). Tämän yli 10%:n osuuden takia vuonna 2014 alettiin valmistella tornin huutokauppaa ja listattiin asianomaiset osapuolet, Turkin ja Ukrainan yritykset. Kesällä vuonna 2015 torni kuitenkin siirtyi 20 –ksi vuodeksi Espanjassa rekisteröidyn Boost Spain S.I hallintaan symbolisella 1 larin hinnalla. Tämän pitkäaikaisesti Georgiassa toimineen torniyrityksen mukaan alempi terassi oli tarkoitus avata 21. kesäkuuta 2016 ja ravintola aukeaisi heinäkuun lopussa, konferenssisalit vuoden lopussa, tulevaisuudessa lisätään toimistoja, kokoustiloja ja oleskeluterasseja. Sopimuksen mukaan Batumin kaupunki saa vuosittain vuokralaiseltaan kiinteistöveroa ja maksuja määrältään noin 700000 laria (n. 234,7 €). Lisäksi sijoittajan on investoitava 1,2 miljoonaa euroa tornin parannustöihin.
Sijainti
Aakkostorni sijaitsee rantakadulla Batumin keskustassa lähellä 200 metrin korkuista Teknillisen korkeakoulun postmodernia tornirakennusta, joka on tällä hetkellä Georgian korkein. Tämä monien arvostelujen mukaan koulutuslaitokseksi sopimaton ja hotelliksi uudelleenrakentamisinvestointeja odottava pilvenpiirtäjä on melko tyhjillään, mutta käytössä on sen julkisivussa noin 100 metrin korkeudessa oleva maailmanpyörä ilmastoituine hytteineen. Aakkosten naapurustoon jää myös valtava monikerroksinen rakennus, jolle alun perin oli tarkoitus antaa nimeksi ”Trumpin torni” (”Trumps Tower”), koska perustuksen kulmakiven oli asettanut entinen presidentti M. Saakašvili yhdessä vierailulla olevan Donald Trumpin kanssa vuonna 2012.
Kuolleiden saari (maalaus)
Kuolleiden saari on symbolisti Arnold Böcklinin maalaus. Böcklin teki vuosien 1880 ja 1886 välillä aiheesta viisi versiota. Siitä tuli erittäin suosittu Saksassa 1800-luvun loppupuolella ja kuva-aihe levisi laajalle värijäljennöksinä ja etsauksina.
Julius Robert von Mayer
thumb Julius Robert von Mayer (25. marraskuuta 1814 Heilbronn – 20. maaliskuuta 1878) oli saksalainen fysiologi ja fyysikko, joka jäi historiaan yhtenä termodynamiikan kehittäjistä. Mayer muotoili varhaisen lain energian säilymisestä.
Kuolleiden saari (maalaus)
Maalaus kuvaa näkymää, jossa valkoisiin pukeutunut leski seisoo soutuveneessä, jossa kuljetetaan hänen miehensä verhottua arkkua. Vene on matkalla kallioiselle saarelle, jossa on hautaholveja.
Aakkostorni
Sijainti
Aakkostornista noin 350 metriä itään sijaitsee 19-luvulla rakennettu Batumin kahdeksankulmainen majakka. Toisiaan hitaasti lähestyvät, suutelevat, lyhyen hetken verran halaavat ja sitten eri suuntiin matkaansa jatkavat, noin 7 metrin korkuiset Ali ja Nino -patsaat sijaitsevat majakasta noin parinsadan metrin päässä meren rannalla lähellä venesatamaa. Nämä rantabulevardin loppusuoralle jäävät nähtävyydet yhdessä 25 metrin korkuisen Tšatšan kellotornin, maailmanpyörän ja muun uutuusarkkitehtuurin, kauppojen, venelaiturin, kaikenlaisten pikaruokakojujen ja yökerhojen (lähimpänä Gate -nimisen), kaikenikäisille viihdettä tarjoavien rullaluistelu- ja leikkipaikkojen kanssa kuuluvat Batumin ”Miracle Park” –nimiseen puisto- ja virkistysalueseen. Puisto on nimensä saanut ihmeenlyhyessä ajassa valmistumisestaan ja joidenkin lähteiden mukaan alue on saastunut ja sekasortoinen. Tässä kuitenkin moderni arkkitehtuuri, mm. valtava Kempinski-, postmodernit ja Georgian korkeimpiin kuuluvat 20 -kerroksinen "Radisson Blu" ja 16 –kerroksinen Sheraton hotellit sulautuvat huonokuntoiseen perusinfrastruktuuriin Batumin teatterin, poliisilaitoksen, Business Center-rakennuksen, sataman jne. rinnalle. Nykyisin 25 000 katsojaa mahduttavalla yleisellä virkistysalueella järjestetään joulukuisin uudenvuoden konsertteja ja kesäisin kansainvälisiä pop-rock- ja elektronisen musiikin festivaaleja kuten Julio Iglesiaksen konsertti vuonna 2011, elokuussa v. 2013 kolme päivää kestänyt "Batumin Summer Set 2013", jossa esiintyjien joukossa olivat Laid Back, Sleep Party People ja Faithless , maailmankiertueellaan poikenneen "Maroon 5" :n konsertti 7. kesäkuuta 2016 melko tuhoisine seuramuksineen. , Joss Stone ja Jamiroquai vuonna 2017. Aakkostornin näköalapaikalta voi ihailla muutaman sadan metrin päässä olevaa tanssivien suihkulähteiden bulevardia. Noin 750 metriä etelään matkalla Euroopan aukiolle kohoaa kultaista lampaantaljaa pitelevän prinsessan Medean, joidenkin lähteiden mukaan jopa 130 metrin korkuinen patsas. Melkein sen vieressä entisen Kansallispankin restauroitua julkisivua koristelee Saksassa valmistettu astronominen kello.
Julius Robert von Mayer
Varhainen lapsuus
Julius Robert von Mayer syntyi Heilbronnin kaupungissa Württembergin kuningaskunnassa (nyk. Baden-Württembergin osavaltio) 25. marraskuuta 1814. Tarinan mukaan Mayer yritti rakentaa jo 10-vuotiaana ikiliikkujaa, asettamalla vesirattaan paikalliseen puroon ja yrittämällä lisätä sen tehoja loputtomasti sarjalla hammasrattaita. Yritys epäonnistui, mikä jätti Mayeriin lähtemättömän vaikutuksen hänen myöhemmissä tutkimuksissaan.
Kuolleiden saari (maalaus)
Maalauksen ensimmäinen versio on Baselin taidemuseon kokoelmissa. Toinen, Metropolitanin museon kokoelmissa oleva pienempi puulle maalattu versio syntyi tilaustyönä, kun Böcklinin Firenzen työhuoneella 1880 käynyt Marie Berna ihastui ensimmäiseen versioon. Böcklin lisäsi leskeksi jääneen Bernan toivomuksesta maalaukseen arkun ja naisfiguurin. Myöhemmät kolme versiota Böcklin maalasi maalaustensa välittäjän Fritz Gurlittin ehdotuksesta. Kolmessa viimeisessä taivas on aiempia vaaleampi. Maalauksista yksi (1883) on Alte Nationalgaleriessa Berliinissä, toinen (1886) taidemuseossa Leipzigissa. Kolmas 1884 maalattu tuhoutui toisessa maailmansodassa.
Denisse van Lamoen
Denisse Astrid van Lamoen Gómez (s. 12. syyskuuta 1979) on chileläinen jousiampuja. Hän on tähtäinjousen maailmanmestari.
Julius Robert von Mayer
Akateeminen ura
Yliopistoon päästyään Mayer kävi fysiikan opintoja vain yhden lukukauden, keskittyen pääaineeseensa lääketieteeseen. Valmistuttuaan Mayer pestautui kauppalaiva Javan lääkäriksi 1840, vastoin isänsä neuvoja. Java purjehti Indonesiaan ja matkalla Mayer syventyi fysiologiaan sekä erityisesti verenkiertoon.
Denisse van Lamoen
Van Lamoen sai hopeaa Winnipegin Pan-Amerikan kisoissa 1999 ja sijoittui 54:nneksi Sydneyn olympialaisissa 2000. Hän voitti Pan-Amerikan mestaruuden Valenciassa 2004 ja Grand Prix -kilpailun Meksikossa 2005. Hän oli Pan-Amerikan mestaruuskilpailuissa viides Rio de Janeirossa 2006 ja Guadalajarassa 2010.
Van Lamoen voitti tähtäinjousen maailmanmestaruuden Torinossa 2011 kukistettuaan loppuottelussa georgialaisen Kristine Esebuan 6–2.
Julius Robert von Mayer
Akateeminen ura
Saavuttuaan Jakartaan (silloiseen Pataviaan) Javan miehistö sairastui mystiseen keuhkotautiin, jota tutkiessaan Mayer huomasi myös verinäytteitä ottaessaan miten laskimoveri oli poikkeuksellisen punaista. Mayer oivalsi tämän johtuvan veren hiilidioksidipuutteesta, millä hän nosti esille Antoine Lavoisier'n jo hylätyn teorian, jonka mukaan ihmisen keho polttaa hiiltä pysyäkseen lämpimänä. Mayer jatkoi tästä pidemmälle ja oivalsi että ihmisruumis tuotti lämpöä tekemällä työtä. Tämä osoitti, että lämpöenergian ja mekaanisen energian välillä olevan yhteys, jota kvantitatiivisesti esittää lämmön mekaaninen ekvivalentti.
Palattuaan Heilbronniin 1841, fysiikka vei yhä enemmän ja enemmän Mayerin aikaa pois fysiologiasta. Mayer teetti laivalla saamistaan ajatuksista artikkelin, jonka hän lähetti erääseen fysiikan lehteen. Toimittajat jättivät artikkelin julkaisematta koska Mayerin pohdinta oli enemmän filosofista kuin tieteellistä, niinpä hän alkoi lukea fysiikkaa ja julkaisi parannellun version toukokuussa 1842. Artikkelissa mainittu kohta ”Voimat [energia] ovat siten häviämättömiä, muunnettavia, painottomia kohteita.” oli jo lähellä modernia energiansäilymislakia.
Vallankumouksellisuudesta löydöstään huolimatta amatöörinä pidettyä Mayeria ei otettu todesta ammattimaisissa fyysikkopiireissä, vaan hän sai osakseen pilkkaa, vaikka myöhemmin James Joule löysikin energian säilymislain ja sai siitä kunnian itselleen. Tämä, yhdistettynä kolmen lapsensa kuolemaan, oli liikaa Mayerille joka yritti lopulta itsemurhaa 18. toukokuuta 1850 hyppäämällä 10 metrin korkeudella olleesta ikkunasta. Mayer selvisi hengissä, mutta hän ei ikinä toipunut ennalleen.
Myöhempi elämä
thumb|Mayerin patsas [[Heilbronnissa]] 1860-luvulta eteenpäin Mayer joutui käymään jatkuvasti vapaaehtoisissa ja pakollisissa sairaalahoidoissa, joutuen olemaan välillä pakkopaidassakin. Arvostetun Poggendorfin Tieteen historian sanakirjan vuoden 1863 painoksessa Mayerin väitettiin jo kuolleen mielisairaalassa. Viimeisinä vuosinaan Mayerin ansiot tunnustettiin kuitenkin viimein ja hän elämäntyöstään palkinnoksi aikansa arvostetuimman tiedepalkinnon Copley-mitalin vuonna 1871. Lisäksi hän sai useiden oppineiden yhteisöjen kunnia-arvoja ja jopa aateloitiin kotimaassaan.
Mayer kuoli tuberkuloosiin 20. maaliskuuta 1878, 63-vuotiaana. Hänet haudattiin synnyinkaupunkinsa Heilbronnin vanhalle hautausmaalle.
Aakkostorni
Sijainti
Parhaiten perille puistoalueelle kuljettavat pikkubussit nro 1, 1a, 2, 4, 10 ja 13.
Olli Rehn
Olli Ilmari Rehn (s. 31. maaliskuuta 1962 Mikkeli) on suomalainen keskustaa edustava poliitikko ja Suomen Pankin pääjohtaja. Rehn on ollut kansanedustaja vuosina 1991–1995 ja 2015–2017, Euroopan parlamentin jäsen 1995–1996 ja 2014–2015, Euroopan unionin komissaari 2004–2014 sekä Sipilän hallituksen elinkeinoministeri toukokuusta 2015 joulukuuhun 2016.
Komissaarina Rehn vastasi EU:n laajentumisasioista Barroson komissiossa 2004–2009 ja talous- ja raha-asioista 2010–2014. Jälkimmäisellä kaudella hän oli myös Euroopan komission varapuheenjohtaja.
Nuoruus
Rehn syntyi Mikkelissä 31. maaliskuuta 1962. Hänen vanhempansa olivat yrittäjä, talousneuvos ja Mikkelin kaupunginvaltuutettu Tauno Rehn (1930-2006) sekä opettaja ja keskustan kansanedustajana vuonna 1995-1999 toiminut Vuokko Rehn (1938-2011). Rehnin isä, Tauno Rehn, perusti Mikkelin Autotarvikkeen vuonna 1965 ja johti yritystä kuolemaansa saakka.
Rehn asui viisi ensimmäistä ikävuotta Mikkelin Nuijamiehessä, jonka jälkeen perhe muutti Siekkilään.
Aakkostorni
Tornin rakenne
Rakennuksen poikki kulkevien yhdistävien tasojen, pylväiden, tukiviirojen ja teräskannattimien ansiosta Aakkostorni on teräksinen vakaa kokonaisuus, jonka yläosaa kruunaa ravintolaa, TV-studiota ja monitasoisia näköalatasanteita varten suunniteltu hopeapinnoitteinen lasipallokupoli, jonka halkaisija on noin 30 - 40 metriä. Pallon metalliristikon jokaisessa kärjessä on valaistuspiste (LED valaisin). Kupoliin pääsee vain hissillä. Tornissa on viisi hissiä. Ylösnousu on jaettu kahteen järjestelmään. Aluksi kaksi panoraamahissiä nousevat maasta pallon siirtymiskerrokseen, koska pallon ylimpiin kerroksiin pääsee vaihtamalla kahta hissiä. Toisessa kerroksessa sijaitsee keittiö, joka palvelee ravintolaa, ja TV-studio. Ravintolan käytössä on erillinen palveluhissi tavaroiden kuljetusta ja henkilöstöä varten. Ahtaalle ylimmälle tasolle noustaan pitkin portaita. Joidenkin lähteiden mukaan kerrosten pinta-alaa on 2,682 m² ja hissin maksiminopeus 2.5 m/s.
Pallon eri kerroksissa on lahjatavarakauppa ja näköalatasanteita useissa tasoissa, kapasiteetti seisten 200 henkeä ja pinta-alaa 250 m². Nämä turistialueet ovat varustettu moderneilla laitteita ja online oppailla, joiden avulla vierailijat voivat saada yksityiskohtaista tietoa Georgiasta ja sen nähtävyyksistä. Lisäksi oli tähän suunniteltu sijoittaa pyörivällä alustalla näköalaravintola ja ruokailutilaa 100 ja kahvila 25 asiakkaalle. Lattiaa joutuvat pyörittämään 40 pyörää, niistä 20 moottorikäyttöistä, jolloin ruokailutila kiertää täyskierroksen 60 minuutissa. Useiden lähteiden mukaan vuoden 2016 elokuussa ei ravintolaa oltu vielä avattu, ilmastointi todettiin heikosti toimivaksi ja näköala kaupungille vaikeasti seurattavaksi sävytetyn ja likaisen lasin jossain määrin esteenä ollessa. Ylimmässä kerroksessa tilan keskelle kattoon on ripustettu iso punainen, monen tonnin metallitasauslaite Pendulum luomaan tasapainoa ja vaimentamaan tornin heilahteluja.
Olli Rehn
Nuoruus
Rehn pelasi jalkapalloa Mikkelin Palloilijoissa jalkapallokouluikäisestä aina SM-sarjaan vuoteen 1981 saakka. MP:n edustusjoukkueeseen hän nousi 17-vuotiaana. Hän on kuvaillut jalkapallon olevan hänelle elämäntapa.
Rehn työskenteli nuorena isänsä varaosaliikkeessä Mikkelin Autotarvikkeessa. Hän työskenteli myös 1980-luvun alussa kesätoimittajana sanomalehti Länsi-Savossa.
Rehn kirjoitti ylioppilaaksi Mikkelin Yhteiskoulusta vuonna 1981 laudaturin yleisarvosanalla.
Rehn suoritti varusmiespalveluksensa Savon prikaatissa, 1. jääkärikomppaniassa. Hän suoritti reserviupseerikurssin ja toimi Reserviupseerikoulun oppilaskunnassa sekä Sohlo-lehden päätoimittajana. Rehn kotiutui vänrikkinä. Nykyisin hän on sotilasarvoltaan reservin luutnantti.
Poliittinen ura
Rehn valmistui valtiotieteen kandidaatiksi Helsingin yliopistosta vuonna 1989 ja väitteli filosofian tohtoriksi Oxfordin yliopistossa vuonna 1996. Poliittisen uransa alussa Rehn toimi Nuoren Keskustan Liitossa (nyk. Keskustanuoret), jonka puheenjohtajana hän oli vuosina 1987–1989. Vuonna 1988 Rehn valittiin keskustan varapuheenjohtajaksi toimien tehtävässä aina vuoteen 1994 saakka.
Vuoden 1991 eduskuntavaaleissa Rehn valittiin kansanedustajaksi Helsingin vaalipiiristä. Eduskunnassa hän toimi talousvaliokunnan jäsenenä (1991–1992) sekä pääministeri Esko Ahon poliittisena erityisavustajana vuosina 1992–1993. Hän oli myös Euroopan neuvoston Suomen valtuuskunnan puheenjohtaja vuodet 1991–1995 sekä Euroopan parlamentin ja Suomen eduskunnan yhteiskomitean puheenjohtaja vuodet 1993–1994. Rehn oli Helsingin kaupunginvaltuuston jäsen vuosina 1988–1994, josta keskustaryhmän puheenjohtaja vuodet 1988–1990.
Vuoden 1994 lopussa eduskunta valitsi Rehnin Euroopan parlamentin jäseneksi. Parlamentissa Rehn toimi muun muassa liberaaliryhmän varapuheenjohtajana. Rehn putosi europarlamentista vuoden 1996 eurovaaleissa, minkä jälkeen hän väitteli tohtoriksi (1996) ja toimi vuoden Veikkausliigaa hallinnoivan Jalkapalloliiga ry:n puheenjohtajana (1996–1997).
EU-politiikkaan Rehn palasi vuonna 1998, kun hän aloitti komissaari Erkki Liikasen kabinettipäällikkönä. Rehn toimi tehtävässä vuoteen 2002 asti ja pyrki samana vuonna keskustan puheenjohtajaksi, mutta hävisi lopulta Anneli Jäätteenmäelle. Puheenjohtajaehdokkaisiin lukeutuivat Jäätteenmäen ja Rehnin lisäksi muun muassa sittemmin pääministeriksi noussut Matti Vanhanen ja puolueen entinen puheenjohtaja Paavo Väyrynen.
Syksyllä 2002 Rehnin pitkäaikainen ystävä Alpo Rusi joutui vakoiluepäilyjen kohteeksi. Rehn päätti olla asettumatta ehdolle vuoden 2003 eduskuntavaaleissa ja keskittyi ystävänsä tukemiseen. Kun Rusi syksyllä 2003 todettiin syyttömäksi törkeään vakoiluun, Rehn ja Rusi kirjoittivat yhdessä kirjan Kylmä tasavalta, jossa tarkastellaan kriittisesti Suojelupoliisin toimintaa.
Suomen EU-komissaarina
Vuosina 2002–2003 Rehn työskenteli professorina Helsingin yliopiston yleisen valtio-opin laitoksella, kunnes hänet valittiin pääministeri Matti Vanhasen talouspoliittiseksi erityisavustajaksi. Hän toimi tehtävässä kesään 2004 saakka, jolloin hän siirtyi Erkki Liikasen tilalle yritystoiminnasta ja tietoyhteiskunnasta vastaavaksi komissaariksi Romano Prodin johtamaan Euroopan komissioon.
Keväällä 2012 Rehn arvosteli edeltäjiään siitä, että nämä päästivät Kreikan liittymään euroalueeseen. Tämä johti osaltaan 2009–2010 EU:n talouskriisiin, jonka hallitsemiseen EU:lla ei Rehnin mukaan ollut tarvittavia valmiuksia. Rehn itse oli ollut virassaan jo lähes kuusi vuotta kriisin ilmaantuessa. Rehniä itseään on varsinkin vasemmalta arvosteltu kriisimaiden sosiaalisen katastrofin aiheuttajaksi.
Pekka Lehto on ohjannut vuonna 2012 dokumenttielokuvan Komissaari, joka kertoo Rehnin työstä EU-komissaarina vuosien 2010-2012 välisenä aikana.
Paluu kotimaan politiikkaan
Vuoden 2014 eurovaaleissa Rehn valittiin Euroopan parlamenttiin keskustan suurimmalla äänimäärällä. Heinäkuussa 2014 hänet valittiin Euroopan parlamentin varapuhemieheksi ensimmäisenä suomalaisena. Vuoden 2015 eduskuntavaaleissa Rehn asettui ehdokkaaksi Helsingin vaalipiirissä, ja hänet valittiin jälleen eduskuntaan. Euroopan parlamenttiin Rehnin tilalle nousi Hannu Takkula. Rehn toimi Sipilän hallituksen elinkeinoministerinä reilun vuoden ajan 2015–2016.
Rehn valittiin Suomen Pankin johtokuntaan lokakuussa 2016. Viisivuotinen pesti alkoi helmikuussa 2017. Huhtikuussa 2018 Eduskunnan pankkivaltuusto esitti valtioneuvostolle Rehniä Erkki Liikasen seuraajaksi Suomen Pankin pääjohtajaksi, minkä jälkeen tasavallan presidentti Sauli Niinistö vahvisti nimityksen 18. toukokuuta 2018. Rehn aloitti Suomen Pankin johdossa 12. heinäkuuta 2018.
Kesäkuussa 2023 Rehn kertoi asettuvansa ehdolle vuoden 2024 presidentinvaaleissa valitsijayhdistyksen ehdokkaana. Elokuussa keskusta asettui puoluehallituksen päätöksellä Rehnin taakse.
EU-politiikka
Olli Rehn toimi Suomen komissaarina Euroopan komissiossa vuodet 2004–2014. Vuosina 2004–2009 Rehn vastasi Euroopan unionin laajentumispolitiikasta. Rehnin mukaan Euroopan unionin laajentuminen vuonna 2004 on ollut menestystarina erityisesti taloudellisesti. Rehnin mukaan laajentumista ei voi syyttää vuoden 2008 talouskriisistä. Rehnin mukaan kuitenkin erityisesti kulttuurinen integraatio oli vielä vuonna 2009 puolitiessään. Samaan aikaan Rehn suhtautui positiivisesti EU:n jatkolaajentumissuunnitelmiin. Kirjassaan Myrskyn Silmässä (2012) Rehn on kertonut avoimesti, miten hänen asemassaan joutuu selittämään mustaa valkoiseksi.
Talouspolitiikka
Barroson II komissiossa (2009–2014) Rehn toimi talouskomissaarina. Rehn on kertonut kannattavansa EU-maiden integraation syventämistä. Hänen mukaansa erityisesti euroalueen päätöksentekojärjestelmä on liian kankea ja hidas. Rehnin mielestä eurokriisi on osoitus siitä, että koko eurooppalainen yhdentyminen olisi pitänyt viedä euron alkaessa vietyä pidemmälle. Rehnin mukaan yhteisellä valvonnalla, budjettikurilla ja vahvan komission mahtikäskyillä olisi voitu taklata kriisit jo alkuunsa. Rehnin mukaan virkamieskäskyjen toimivuus on osoitettu mm. EU:n tilastoviranomaisten vaatimuksilla ja Kreikan tilastojen luotettavuusparannuksilla. Vuonna 2014 Rehn myönsi tarpeen itsekriittisyydelle eurokriisin hoidossa. Rehn ei kuitenkaan yksilöinyt komission tekemiä virheitä.
Rehnin mukaan euron selviytyminen on suomalaisten edun mukainen tavoite. Rehn on kertonut pyrkivänsä säilyttämään euron osana jokaisen eurooppalaisen elämää. Rehnin mukaan paluu markkaan oli Suomelle kallis ja tuhoisa ratkaisu. Rehn on myöntänyt puolustaneensa euroalueen pankkien stressitestejä julkisesti vielä silloinkin, kun komissio oli tajunnut testien uskottavuuden mennen. Talouskomissaarina Olli Rehn on vaatinut Kiinaa nostamaan valuuttansa juanin ulkoista arviota. Rehn on pitänyt puheet kauppasodan lietsomisesta kurissa.
Komission asema
Rehnin mukaan Euroopan komission valta kansalliseen budjettiprosessiin on jäsenvaltioiden hyväksymää. Hänen mukaansa komissio on juuri niin legitiimi, kuin jäsenvaltiot antavat sen perussopimusten mukaisesti olla. Rehnin mukaan talouspolitiikan yhteistyön tiivistäminen on tehty kaikkien jäsenvaltioiden yksimielisellä päätöksellä ja parlamentin tukemana. Hänen mukaansa jäsenvaltiot ovat antaneet komissiolle valtuudet toimia.
Ulko- ja turvallisuuspolitiikka
Vuonna 1994 Keskustan varapuheenjohtaja Rehn väläytti, että Suomen tulisi vakavasti harkita Nato-jäsenyyttä Venäjän kehityksen vuoksi. Rehn perusteli Nato-näkemystään poliittisten painostuspyrkimysten todennäköistymiselle, joihin saattaisi liittyä myös sotilaallista uhkaa. Rehn on tullut tunnetuksi Alpo Rusin tukijana ns. Rusi-tapauksessa.
Fregatti
Purjealus
thumb|Purjefregatti Boudeuse thumb|Esimerkki modernista fregatista FS Surcouf 2005
Olli Rehn
Venäjä
Vuonna 2015 Rehn ilmoitti kantansa kuitenkin muuttuneen. Hän kertoi tuolloin että Fortumin mukaantulo muutti hänen näkemyksensä. Rehnin mukaan valtio ei kuitenkaan pakottanut Fortumia mukaan hankkeeseen. Vuonna 2023 Rehn kuitenkin kertoi presidenttiehdokuutensa julkaisun yhteydessä tehdyssä haastattelussa, että linjanmuutoksessa oli kyse Suomen energiatalouden eduista. Rehn vakuutti samassa yhteydessä kantavansa vastuun Fennovoima-hankkeen epäonnistuneista päätöksistä.
Arvopolitiikka
Vuonna 1994 keskustan varapuheenjohtajana toiminut Rehn suuttui kirkollisten lehtien, erityisesti Kirkko ja kaupunki-lehden Seppo Simolan pääkirjoituksen kannanotosta EU-keskusteluun. Rehn uhkasi erota kirkosta, sillä Rehnin mielestä lehti jakoi kansaa EU-jäsenyyden varjolla kahtia ja lietsoi vihaa maaseudun ihmisiä kohtaan. Piispa Eero Huovinen ja arkkipiispa John Vikström puolustivat monipuolista EU-keskustelua. Pääkirjoituksesta syntyneen kohun jälkeen Rehn kävi asian läpi Eero Huovisen kanssa. Keskustelussa todettiin, että kyseinen pääkirjoitus ei edustanut kirkon ja Helsingin hiippakunnan linjaa, joten Rehn päätti jatkaa kirkon jäsenenä.
Fregatti
Sota-alus
Fregateiksi luokiteltiin 1500-luvulta aina 1800-luvulle aluksia, jotka tekivät kaikenlaisia laivaston perustehtäviä kuten tiedustelua ja saattamista. Höyrykoneiden yleistyessä termi jäi pois käytöstä ja vuosisadan lopulla alustyypin tehtävät siirtyivät risteilijöille ja hävittäjille.
Olli Rehn
Yksityiselämä
Rehnin vanhemmat olivat toimitusjohtaja Tauno Ilmari Rehn ja kansanedustaja Vuokko Rehn (o.s. Valjakka). Olli Rehnin sisar oli auto-onnettomuudessa 21-vuotiaana kuollut lupaava hiihtäjä Sirpa Rehn.
Fregatti
Sota-alus
Britannian kuninkaallisen laivaston luokitusjärjestelmässä fregatit olivat yleensä joko viidennen tai kuudennen luokan sotalaivoja, joita käytettiin tavallisimmin vihollisen kauppa- ja kaapparialusten tuhoamiseen.
Olli Rehn
Yksityiselämä
Rehn on ollut vuodesta 1995 naimisissa tietokirjailija Merja Rehnin (ent. Mäenpää, o.s. Hakkarainen) kanssa. Heillä on yksi lapsi. Rehnien vihkipappi oli Eero Huovinen.
Fregatti
Sota-alus
Britannian kuninkaallinen laivasto otti nimityksen 'fregatti' käyttöön uudelleen toisen maailmansodan aikana River-luokassa tarkoittamaan saattueiden sukellusveneentorjunta-alusta, joka oli suurempi kuin korvetti, mutta pienempi kuin hävittäjä. Laivasto oli aiemmin käyttänyt sukellusveneentorjunta-aluksista nimitystä sluuppi. Aluksissa oli vähemmän aseistusta kuin hävittäjissä ja ne olivat hitaampia. Brittiläinen ASDIC ei toiminut yli 20 solmun nopeudessa ja sukellusveneet olivat hyvin hitaita pinnan alla. Toisaalta ne olivat taistelukykyisempiä kuin kalastusalukseen perustuvat korvetit. Alusten uppouma oli hieman yli 1000 tonnia ja nopeus 20 solmua.
Olli Rehn
Yksityiselämä
Rehn harrastaa muun muassa jalkapalloa, lukemista ja rock- ja jazzmusiikin kuuntelua. Hän pelasi jalkapalloa Mikkelin Palloilijoiden edustusjoukkueessa I divisioonassa kaudella 1980 ja SM-sarjassa 1981.
Fregatti
Sota-alus
Yhdysvalloissa fregatin tehtävä ja määritelmä ovat erilaiset. Vuonna 1949 aloitettiin rakentamaan uudentyyppisiä aluksia, joiden oli tarkoitus toimia lentotukialusten saattajina ilmatorjunta- ja sukellusveneentorjuntatehtävissä. Nämä nimettiin aluksi laivueenjohtajiksi (destroyer leader) ja vuonna 1955 fregateiksi. Alkuperäisestä nimityksestä tuli näiden alusten tunnistusnumeron alku DL. Myöhemmät Terrier-ilmatorjuntaohjuksin varustetut alukset saivat runkonumeron DLG. Alukset olivat hävittäjiä suurempia, toisen maailmansodan aikaisen pienen risteilijän kokoisia. Toisen maailmansodan jälkeen ilmatorjuntaohjusten käyttöönotto johti suhteellisten pienten ilmatorjuntaan erikoistuneiden alusten rakentamisen.
Olli Rehn
Yksityiselämä
Olli Rehn on sotilasarvoltaan reservin luutnantti.
Fregatti
Sota-alus
Nykyään fregatilla tarkoitetaan keskikokoista sotalaivaa, jonka uppouma on noin 1 500–4 000 tonnia ja jota käytetään laivasto-osastoissa pinta- ja ilmatorjuntaan, nopeina partio- ja ohjusaluksina sekä sukellusveneentorjunta-aluksina.
Olli Rehn
Uskonto
Olli Rehn on käynyt rippikoulun evankelisluterilaisessa Mikkelin tuomiokirkkoseurakunnassa. Rehn on kertonut, että vuorisaarna tuli hänelle tärkeäksi sisarensa kuoleman jälkeen. Rehn on kertonut päättäneensä työskennellä oikeudenmukaisuuden hyväksi vuorisaarnan innoittamana. Rehn on kertonut pitävänsä vihkipappiaan Eero Huovista uskonasioihin ja teologiaan liittyvänä keskustelukumppanina.
Fregatti
Sota-alus
Ranskassa fregatti-nimeä käytetään risteilijää pienemmistä aluksista. Ranskassa hävittäjä-termille (destroyer) ei ole vastinetta.
thumb|left|500px|Purjefregatti (sota-aluksena fregatti, mutta purjealuksena parkki) [[takila|takiloineen]]
The Break-Up
The Break-Up on vuonna 2006 tehty elokuva, jonka pääosissa on Jennifer Aniston ja Vince Vaughn. Komedian on ohjannut Peyton Reed.
Kawakaminkoira
Ulkomuoto
thumb|250px|right|Kawakaminkoiran pää. Suuri pää suhteessa runkoon ja tummat, punaiseen vivahtavat silmät ovat kawakaminkoiran tunnusomaisimmat piirteet. Sen häntä on vahva ja tuuhea ja yltää miltei kintereisiin asti. Väritys vaihtelee suuresti: mm. punaseesami, mustaseesami, valkoseesami, valkoinen ja punainen ovat mahdollisia. Säkäkorkeus on 35–45 cm. Punaiset yksilöt tuovat helposti mieleen suomenpystykorvan.
Alkuperä
Rotu on kotoisin Naganon prefektuurista Kawakamin kylästä, ja legendan mukaan se polveutuu Chichibu-vuoriston susista, joita metsästäjät kesyttivät. Se on nykyisen shiban kantarotu ja sitä voidaan pitää yhtenä shiban shinshu-linjan muunnoksista.
Lähteet
Takaoka, Kazuya ja Kuru, Sachiko: Dog - The Graphics of Japanese Dog
John Porter (jääkiekkoilija)
John Chester Porter (21. tammikuuta 1904 Toronto, Ontario – 6. elokuuta 1997 Toronto, Ontario) oli kanadalainen jääkiekkoilija. Hän pelasi vuoden 1928 talviolympialaisissa Kanadan maajoukkueessa ja voitti olympiakultaa. Porter kuoli vuonna 1997 Torontossa 93 vuoden ikäisenä.
J. Karppanen
J. Karppanen Oy on Jouko J. Karppasen perustama, pääasiassa keikkamyyntiä tekevä tamperelainen ohjelmatoimisto. J. Karppanen Oy on perustettu vuonna 1985 ja se on edustanut mm. Eppu Normaalia, Kummeleita, Maija Vilkkumaata, Popedaa ja Yötä. Jouko J. Karppanen on ollut perustamassa myös Musiikki & Mediaa, yhtä Suomen suurimmista musiikkialan ammattilaisten tapahtumista. J. Karppanen Oy työllisti vuonna 2011 kolme ihmistä.
Possujuna
Possujuna on Särkänniemen huvipuiston laite, joka on suunnattu pienille lapsille. Se on yksi Särkänniemen vanhimmista laitteista.
Frédéric Dumas
pienoiskuva|Frédéric Dumas vuonna 1948. Frédéric Dumas (14. tammikuuta 1913 Albi – 26. heinäkuuta 1991 Toulon) oli ranskalainen sukeltaja, joka Jacques-Yves Cousteaun ja Philippe Tailliez’n kanssa oli laitesukelluksen pioneereja. Dumas oli mukana monilla Cousteaun myöhemmillä tutkimusmatkoilla.
Possujuna
Possujunan vaunut muistuttavat porsaita. Sen maksimipituus on 140cm. Possujuna sijaitsee Särkänniemen Pelitorilla.
Frédéric Dumas
Dumas tapasi Cousteaun ja Tailliez’n Toulonissa 1930-luvulla. Dumas oli vedenalainen kalastaja. Tapaamisensa jälkeen kolmikko alkoi tutkia sukellukseen vaikuttavia tekijöitä. Cousteaun kuvasi ensimmäiseen elokuvaansa Par dix-huit mètres de fondiin (”Kahdeksantoista metrin syvyydessä”) Dumas’ta pyydystämässä keihäällä kalaa.
Dumas kuului vuodet 1945–1965 siviilijäsenenä Cousteaun ja Tailliez’n perustamaan Ranskan merivoimien vedenalaiseen tutkimusryhmään, joka raivasi miinoja toisen maailmansodan jälkeen. Jäätyään eläkkeelle laivaston ryhmästä Dumas keskittyi vedenalaiseen arkeologiaan.
Xtrullor
Xtrullor (oikealta nimeltään Tuukka Veikkola, Haapavesi, Suomi) on suomalainen elektronisen musiikin tuottaja.
Ura
Seitsenvuotiaana Tuukka aloitti viulunsoiton Jokilaaksojen musiikkiopistossa. Hän on ollut myös kansanmusiikkibändeissä ja soittanut orkesterissa.
Elektronista musiikkia Tuukka oppi tekemään pääasiassa itseoppimalla ja musiikkiteknologian oppitunneilla.
Havumetsä
pienoiskuva|Mäntyvaltaista metsää [[Multialla.]] pienoiskuva|Kuusimetsää Havumetsät ovat lähinnä pohjoisella pallonpuoliskolla esiintyviä havupuuvaltaisia metsiä, jotka muodostavat yhtenäisen havumetsävyöhykkeen eli taigan. Havumetsiä on pääasiassa boreaalisella vyöhykkeellä, ja ne peittävät noin 15 prosenttia maapallon mannerpinta-alasta. Ne ovat tavallisesti ainavihantia metsiä, joissa havupuut ovat valta-asemassa ja joissa vuodenkierto ei erotu yhtä vahvasti kuin lehtimetsissä. Muihin metsiin verrattuna havumetsien ympäristöolot ovat talvisin ankarat, mutta sadetta suhteessa haihduntaan tulee metsän kasvulle riittävästi. Havumetsien tyypillinen maannos on kerroksellinen podsoli tai (kangasmetsissä) moreeni.
Havumetsien lajisto on köyhää verrattuna muihin metsätyyppeihin; kasvillisuus on sopeutunut talven pimeyteen ja kesän lyhyyteen. Suomessa yleisiä havumetsien puulajeja ovat kuusi ja mänty, aluskasvillisuuden lajeja puolestaan varvut, sammalet ja jäkälät. Siperiassa ja Pohjois-Amerikassa havupuulajeja on jonkin verran enemmän, ja siellä esiintyviä lajeja ovat mm. pihdat ja siperianlehtikuusi. Lintujen ohella havumetsän yleisimpiä eläinlajeja ovat suuret sorkkaeläimet, kuten hirvet, ja karhun ja ilveksen kaltaiset petoeläimet. Myös selkärangattomia on runsaasti, mutta kuitenkin huomattavasti vähemmän kuin trooppisissa metsissä.
Suomen metsäpinta-alasta suurin osa on havumetsiä tai havupuuvaltaisia sekametsiä. Muita havumetsävaltaisia maita ovat muun muassa Ruotsi, Norja, Venäjä, Kanada ja Yhdysvaltain Alaskan osavaltio.
Hyötykäyttö ja uhat
Havumetsäalueilla on puiden runsauden vuoksi paljon saha- ja paperiteollisuutta, ja etenkin Fennoskandiassa metsien talouskäyttö on laajamittaista. Luonnontilaisia aarniometsiä on suhteellisen vähän. Hoidetuista metsistä puuttuvat kelot ja lahopuut, jotka luonnontilaisessa metsässä muodostavat merkittävän osan koko metsän biomassasta ja jotka ovat muun muassa useiden hyönteisten elinympäristöä. Myös osissa Siperiaa, Alaskaa ja Kanadaa metsien hyötykäyttö on lisääntymässä.
Hakkuiden ohella havumetsien uhkia ovat muun muassa metsäautoteiden ja muun infrastruktuurin rakentaminen, lisääntyvä kaivostoiminta ja kaasukenttien rakentaminen sekä ilmastonmuutos, joka aiheuttaa havumetsien vetäytymisen pohjoisemmaksi. Toistaiseksi havumetsät eivät kuitenkaan ole vaarassa hävitä kokonaan.
Aasian kisat 2010
thumb|Avajaisilotulituksia Aasian kisat 2010, järjestyksessään 16. Aasian kisat, järjestettiin Kantonissa Kiinassa 12.–27. marraskuuta 2010. Kanton oli toinen kiinalainen kaupunki, joka järjesti Aasian kisat. Pekingissä kisat järjestettiin vuonna 1990. Tapahtumassa järjestettiin 476 kilpailua 42 urheilulajissa.
Kisojen menestynein maa oli isäntämaa, joka keräsi kaikkiaan 316 mitalia (165 kultaa, 88 hopeaa, 63 pronssia). Toiseksi mitalitilastossa sijoittui Etelä-Korea (58 kultaa, 53 hopeaa, 82 pronssia) ja kolmanneksi Japani (50 kultaa, 71 hopeaa, 77 pronssia).
Kilpailupaikat
thumb|250px|[[Kantonin olympiastadion]] Kilpailupaikkoja on 53 ja harjoituspaikkoja 17. Kokonaan uusia kilpailupaikkoja rakennettiin 12.
Aurimas Didžbalis
Aurimas Didžbalis (s. 13. kesäkuuta 1991 Kaunas) on liettualainen painonnostaja ja olympiamitalisti. Didžbalis saavutti pronssia Rio de Janeiron olympialaisissa 2016 94 kg luokassa. Hän on ollut MM-kilpailuissa parhaimmillaan toinen vuonna 2014. Hän oli alun perin vuonna 2014 kolmas, mutta kazakstanilainen Vladimir Sedov hylättiin dopingrikkomuksen takia. Vuonna 2017 Didžbalis sijoittui alun perin toiseksi, mutta hän menetti mitalin dopingrikkomuksen takia. Euroopan-mestaruuden Didžbalis voitti vuonna 2015. Pronssia hänellä on EM-kisoista Kazanista vuodelta 2011 ja Splitistä vuodelta 2017.
Didžbalis on kärynnyt kahdesti urallaan dopingista. Ensimmäisen kerran hän kärysi vuonna 2012, jolloin häneltä evättiin pääsy Lontoon olympialaisiin. Hän kärysi tuolloin dehydrokloorimetyylitestosteronin käytöstä ja sai IWF:ltä kahden vuoden kilpailukiellon. Vuonna 2018 hän kärysi S-22-aineen (anabolinen steroidi) käytöstä. Hänet oli testattu vuoden 2017 MM-kilpailujen yhteydessä. IWF antoi hänelle tuolloin kuuden vuoden kilpailukiellon.
György Sebők
thumb|right|György Sebők
György Sebők (2. marraskuuta 1922 Szeged – 14. marraskuuta 1999 Bloomington, Indiana ) oli unkarilainen pianisti, joka tuli tunnetuksi etenkin kamarimusiikin esittäjänä ja säestäjänä. Hän saavutti suuren arvostuksen myös pedagogina.
Sebők piti ensimmäisen resitaalinsa pianistina 11-vuotiaana ja pääsi Franz Liszt -musiikkiakatemiaan 16-vuotiaana. Hänen opettajiensa joukossa olivat Zoltán Kodály ja Leo Weiner. Toisen maailmansodan jälkeen hän konsertoi Unkarissa, Neuvostoliitossa ja muissa Itä-Euroopan maissa. Vuonna 1949 Sebők sai paikan musiikin professorina Budapestin Béla Bartók -konservatoriosta. Unkarin kansannousun (1956) aikana maasta poistuminen mahdollistui, joten Sebők lähti ensin Itävaltaan ja asettui sitten Pariisiin. Hänelle myönnettiin Grand Prix du Disc vuonna 1957 yhdestä ensimmäisistä levytyksistään Länsi-Euroopassa.
Dekaani Wilfred Bainin kutsusta Sebők liittyi vuonna 1962 Indianan yliopiston musiikkikoulun henkilökuntaan. Hänen ystävänsä, sellisti Janos Starker työskenteli siellä jo. Hän teki usein yhteistyötä Starkerin kanssa myös resitaaleissa. Opetusurallaan Sebők pääsi muun muassa vierailevaksi professoriksi Berliinin taideyliopistoon ja henkilökunnan elinikäiseksi jäseneksi Toho Gakuen -musiikkikouluun (Tokio). Hän piti mestarikursseja Kanadan Banff Centressa vuosina 1973–96 ja teki Sveitsin Ernenistä kansainvälisen mestarikurssien keskuksen. Ernenin mestarikurssit vakiintuivat nimellä Ernen Musikdorf, jonka taiteellisena johtajana Sebők toimi vuoteen 1987.
Sebők sai Unkarin hallituksen ansioristin, ja vuonna 1996 hänestä tuli Ranskan Ordre des Arts et des Lettres'n Chevalier.